Vážení občania,

v priloženom linku nájdete bližšie informácie o špeciálnom spôsobe hlasovania voličov v izolácii alebo karanténe z dôvodu COVID-19:  
<https://www.minv.sk/?tlacove-spravy&sprava=spojene-volby-specialny-sposob-hlasovania-volicov-v-izolacii-alebo-karantene-z-dovodu-covid-19>

**Špeciálny spôsob hlasovania voličov v izolácii alebo karanténe z dôvodu COVID-19**

**Špeciálny spôsob hlasovania do špeciálnej volebnej schránky sa uplatní iba vo vzťahu k ochoreniu COVID-19.**

Oprávnený volič podáva žiadosť o špeciálny spôsob hlasovania zapisovateľovi MVK obce svojho trvalého pobytu sám alebo prostredníctvom inej osoby.

**Oprávneným voličom, ktorý môže požiadať o špeciálny spôsob hlasovania je osoba s nariadenou izoláciou alebo karanténou v súvislosti s ochorením COVID-19 a osoba žijúca s ňou v deň konania volieb v spoločnej domácnosti.**

**Urobiť tak môže** **telefonicky** v úradných hodinách obce svojho trvalého pobytu  a 28. Októbra 2022 telefonicky už len na telefónnom čísle zapisovateľky MVK

Ing. Ridzikovej –  **0919284863**

**Žiadosť môže volič podať najskôr v pondelok 24. Októbra a najneskôr do piatku 28. Októbra do 12.00 hod..**

(Zákon č. 185/2022 Z.z. o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov 2022, Vyhláška ÚVZ SR č. 33/2022, ktorou sa nariaďujú opatrenia pri ohrození verejného zdravia k izolácií osôb pozitívnych na ochorenie COVID-19 a karanténe osôb, ktoré prišli do úzkeho kontaktu s osobou pozitívnou na ochorenie COVID-19).

Oprávnený volič v telefonickej žiadosti oznámi zapisovateľke volebnej komisie, že žiada o špeciálny spôsob hlasovania a uvedie svoje osobné údaje v rozsahu:

1. meno a priezvisko,
2. rodné číslo,
3. adresa trvalého pobytu,
4. adresa miesta, na ktorom žiada vykonať hlasovanie špeciálnym spôsobom, ak je odlišná od adresy trvalého pobytu; adresa miesta, na ktorom žiada vykonať hlasovanie špeciálnym spôsobom, sa musí nachádzať na území volebného obvodu pre voľby poslancov obecného zastupiteľstva podľa miesta trvalého pobytu oprávneného voliča,
5. telefonický kontakt.